Sfory of Unii. 215 



Maanei, e hooinaka lioii ia ke kamailio ana no ka liiiakai kaapuni a ke 'lii, a Umi. 



A haalele ke 'lii ia Hamakua, hiki aku la lakou ma Waipunalei, ma ka palena 

 o Hilo a me Hamakna. O Waipunalei ko Kaoleioku wahi kupa, na hana mua oia i 

 heiau malaila, i loko o ka wa ilihune aina ole, aole nae i hei ia i ke kanaka. 



A hiki lakou malaila, olelo aku la o Umi ia Koi : "E kii oe e pepelii ia Paiea, a 

 me ka poe a pan i kue mai ia'u." Ae mai la o Koi. Hele aku la ia, a luku aku la ia 

 Paiea, a me na kanaka a pan o ia aoao o Hilo. A pan ae la ko Koi luku ana ia lakou, 

 hoi mai la ia, lawe ia mai la o Paiea a kau i ka heiau a Kaoleioku, ma Waipunalei. 



Ma keia nolio ana a Umi me Kaoleioku ma Waipunalei, ua makia paa loa ia ke 

 aupuni no Umi, a ua hoohiki paa hoi o Kaoleioku malaila e noho ai o Umi he 'lii nui 

 no Hawaii a pau kona ola. Malaila lakou i noho ai a liuliu, hele aku la lakou e kaa- 

 puni ia Hawaii ; a puni ae la o Hawaii a pau loa, hoi mai la lakou a noho ma Waipio. 



Ma keia kaapuni ana ia Hawaii, elua kau, elua hooilo, ua like me alua makahiki 

 ma keia hele ana; ua mahalo oluolu mai na makaainana, no ke 'lii hou no Umi. 



Ia lakou i noho ai i Waipio, a liuliu iki iho, hoi aku la o Kaoleioku i kona aina 

 i Hilo e noho ai, koe iho la o Omaokamau, o Piimaiwaa, o Koi, a me na kanaka he 

 nui loa. 



A hoi aku la o Kaoleioku i Hilo, e noho ai, hoopilipili iho la o Umi me kekahi 

 kaikamahine alii o loko o kekahi hanauna alii i pili ia Umi, i Kona kahi i noho ai. 

 Lohe aku la o Kaoleioku ma Hilo, i ka hoomoe ia o Umi i ka wahine, hoole mai la ia: 

 "Aole e moe o Umi i kekahi wahine, o loko ae o kona hanauna ponoi, no ka mea, ua 

 puni no o Hawaii ia Umi. Nolaila, eia kana wahine e moe ai, o ke kaikamahine a 

 Piilani o Maui, oia o Piikea, i lilo wale mai o Maui, alaila, kuikahi ka noho ana." Ua 

 oluolu keia mau olelo ia Umi a me kona mau alii. 



MOKUNA Vn. 



Ka Hoao ana o Umi me Piikea, ke Kaikamahine a Piilani ke 



'Lii o Maui. 



Mahope o keia mau olelo a Kaoleioku ia Umi, hoouna ia aku la o Omaokamau, 

 e holo i Maui, e hai aku ia Piilani no Piikea, i ka lilo o Umi i kane nana, a i kona ae 

 ia Umi, i kane na Piikea. A pau ka olelo ana, holo aku la o Omaokamau a pae i 

 Kapueokahi ma Hana i Maui, ma kahi e kokoke ana me ka puu o Kauiki. Ma keia 

 pae ana o keia mau waa, pihoihoi mai la o uka, manao iho la lakou, he mau waa kaua. 



